Bar One-koppiesFoto: Japtrap-braai Wanneer die vuur uitgebrand is en jou gaste versadig voel, is dit die ideale tyd om ‘n heerlike kuier op ‘n hoë noot af te sluit deur ten slotte ‘n warm drankie met ‘n skeut van iets sterkers as net soetigheid voor te sit. Blikbekers werk die beste. Gasbraai Ketelbraai direk Vuur van hout of houtskool 8 klein Bar One®-sjokolades 500 ml (2 k) vars room 500 ml (2 k) melk brandewyn (opsioneel) 20 ml (4 t) botter geklopte room (opsioneel) 8 malvalekkers (opsioneel) Metode: 1. Breek die mini-sjokoladestafies in stukke en verdeel dit tussen vier blikbekers. Giet 125 ml (½ k) room en 125 ml (½ k) melk in elke beker. Voeg ‘n skeutjie brandewyn en ‘n teelepel botter by elk en roer tot goed gemeng. 2. Plaas dit waar die vuur die minste hitte oor het, en roer af en toe totdat die sjokolade heeltemal gesmelt het. Om dit nog meer dekadent te maak kan jy ‘n lepel geklopte room en ‘n paar malvalekkers bo-op elk plaas om die drankie mooi af te rond. Genoeg vir 4 Oorspronklik gepubliseer in Hilary Biller se Japtrap-braai Uitgewer: Struik Prys: R160-00* * Prys onderhewig aan verandering